ai4bharat/Pralekha huggingface dataset:
জলশক্তি মন্ত্রক
ওড়িশায় জলের গুণমান পরীক্ষার জন্য ক্ষমতাপ্রাপ্ত মহিলারা ‘জলযোদ্ধা’ হয়েছেন
নয়াদিল্লী, ৮ মার্চ, ২০২১
জলের গুণমান জানা জরুরি কারণ মানুষের স্বাস্থ্য এবং সুস্থতার জন্য এটি গুরুত্বপূর্ণ। জল জীবন মিশনের অধীনে ফিল্ড টেস্ট কিট  ব্যবহার করে সামাজিক স্তরে জলের গুণমান দেখাশোনার জন্য মহিলাদের ক্ষমতায়ণ অগ্রাধিকার। দপ্তরের অধিকারের মধ্যে জলের গুণমান, তত্ত্বাবধান এবং পর্যালোচনা আটকে না রেখে সামাজিক অধিকারের আওতায় আনা হয়েছে। এই পদক্ষেপ সমাজের সঙ্গে অংশীদারিত্বের প্রসার ঘটিয়েছে এবং শুধুমাত্র দায়িত্ব হস্তান্তর হয়েছে তাই নয়, জলের গুণমান ব্যবস্থাপনা শুধুমাত্র পিএইচ ইঞ্জিনিয়ারদের ক্ষেত্র নয় সমাজে
এই বিশ্বাস আনা হয়েছে এবং দেখা গেছে যদি প্রকৃত পথ প্রদর্শন করা যায় তাহলে সমাজই এর দায়িত্ব নিতে পারে।
ওড়িশার গ্রামীণ জল সরবরাহ এবং পরিচ্ছন্নতা দপ্তর ২০২০র পয়লা থেকে ৩০ নভেম্বর একমাস ধরে অভিযান চালায় হ্যান্ডপাম্প, টিউবওয়েল, ডাগওয়েল এবং জল সরবরাহ কেন্দ্রের মতো ৪ লক্ষ জলের উৎস পরীক্ষা করতে স্বনির্ভর গোষ্ঠীর মাধ্যমে তাদের দক্ষ করে তুলে। স্বনির্ভর গোষ্ঠীর সদস্যরা নমুনা সংগ্রহ করেন এবং জনগণের সামনে তার পরীক্ষা করেন এবং তাদের সচেতন করেন যদি কোন পানীয় জলে ক্ষতিকারণ কিছু পাওয়া যায় সেই সম্পর্কে। যেসমস্ত নমুনায় ক্ষতিকর পদার্থের উপস্থিতি পাওয়া যায় সেগুলিকে পাঠানো হয় জেলা এবং মহকুমা স্তরের ল্যাবরেটরিতে সঠিক তথ্যের জন্য। এই অভিযানের সক্ষমতা বৃদ্ধির কাঠামো সবচেয়ে কম শিক্ষিত সম্প্রদায়কেও সাহায্য করে যেমন মালকানগিরি, নাওরংপুর, সুন্দরগড়ের মতো জায়গার বাসিন্দারা এফটিকে ব্যবহার করে পরীক্ষা করেছেন। কোভিড-১৯ মহামারীর সময় জলে উৎসের পরীক্ষা নিশ্চিত করাই ছিল দপ্তরের কাছে বড় চ্যালেঞ্জ। ১২ হাজার স্বনিযুক্ত মেকানিক এবং ১১ হাজারের বেশি মহিলা স্বনির্ভর গোষ্ঠীর সদস্যদের প্রশিক্ষণ দেওয়া হয় এবং তাদের দেওয়া হয় ৭ হাজার এফটিকে জলযোদ্ধা হওয়ার জন্য। ওই দপ্তরের অধীন রাজ্য জল পরীক্ষা ল্যাবগুলি ব্লকস্তরে ১০৫ জন ল্যাবকর্মী এবং ২১৪ জন জুনিয়ার ইঞ্জিনিয়ার নিয়ে পুল তৈরি করে। অভিযানের জন্য স্বনিযুক্ত মেকানিক এবং স্বনির্ভর গোষ্ঠীগুলিকে পথনির্দেশ দিতে এরাই ছিল মুখ্য।
এরফলে ৩ লক্ষ জলের উৎস পরীক্ষিত হয় এইসব জলযোদ্ধা দ্বারা। বর্তমানে বছরে একবার রাসায়নিক পরীক্ষা এবং বছরে ২ বার ব্যাকটেরিয়া পরীক্ষা করতে ১১ হাজার দক্ষ মহিলার দল আছে দপ্তরের অধীনে। জল জীবন মিশনের অধীনে এই উদ্যোগ হাজার হাজার মহিলাকে অনুপ্রাণিত করবে এগিয়ে আসতে এবং পানীয় জল ক্ষেত্রে গুরুত্বপূর্ণ ভূমিকা পালন করতে।
রাষ্ট্রপতিরসচিবালয়
মানুষ এবং সামাজিক উন্নয়নের জন্য আধ্যাত্মিকতা শীর্ষক আলোচনাচক্রের উদ্বোধন করলেন ভারতের রাষ্ট্রপতি
নয়াদিল্লি, ২৬ সেপ্টেম্বর, ২০১৯
রাষ্ট্রপতি শ্রী রামনাথ কোবিন্দ নতুন দিল্লিতে ‘মানুষ এবং সামাজিক উন্নয়নের জন্য আধ্যাত্মিকতা’ শীর্ষক আলোচনাচক্রের উদ্বোধন করেন। মহাত্মা গান্ধীর সার্ধশত জন্মবর্ষ উপলক্ষে অহিংসা বিশ্ব ভারতী এই আলোচনাচক্রের আয়োজন করেছে।
এই অনুষ্ঠানে বলতে গিয়ে রাষ্ট্রপতি বলেন, মহাত্মা গান্ধী ভালোই বুঝেছিলেন যে বিশ্বে শান্তি ও অহিংসা স্থাপনের জন্য আধ্যাত্মিকতা মূল্যবোধের ওপর জোর দেওয়া জরুরি। তিনি স্পষ্ট করে দিয়েছিলেন যে, সত্য, অহিংসা, শান্তি এবং ঐক্যের ভিত্তিতেই মানবসমাজের উন্নয়ন সম্ভব। গান্ধীজির এই ভাবনা আজও প্রাসঙ্গিক। ভবিষ্যতেও তা প্রাসঙ্গিক থাকবে।
রাষ্ট্রপতি বলেন, সন্ত্রাসবাদ, হিংসা, দুর্নীতি, অনাদর্শ, ধর্ম, জাতি, ভাষার ভিত্তিতে বৈষম্য এবং জলবায়ু পরিবর্তনের মতো সাম্প্রতিককালে যেসব সমস্যার সম্মুখীন হচ্ছে বিশ্ব, তারও মোকাবিলায় প্রাসঙ্গিক গান্ধীজির মূল্যবোধ। গান্ধীজির প্রদর্শিত পথ অনুসরণ করলেই বিশ্ব-সমাজ উপকৃত হবে।
রাষ্ট্রপতি বলেন, আমাদের জনসংখ্যার ৬৫ শতাংশই যুবা। তাঁদের গান্ধীজির আদর্শে দীক্ষিত করলে আরও ভালো সমাজ তৈরিতে সহায়ক হবে। তিনি অহিংসা বিশ্ব ভারতীকে আরও বেশি সংখ্যায় যুবসম্প্রদায়কে তাদের অনুষ্ঠানে যুক্ত করার আবেদন জানান।
CG/AP/DM
(Visitor Counter : 55
স্বরাষ্ট্র মন্ত্রক
মরিশাস-এর প্রাক্তন রাষ্ট্রপতি এবং প্রাক্তন প্রধানমন্ত্রী স্যার অনিরুধ জুগনাউথের প্রয়াণে শ্রদ্ধা জানিয়ে শনিবার একদিনের রাষ্ট্রীয় শোক পালন করা হবে
নতুন দিল্লি, ০৪ জুন, ২০২১
মরিশাস-এর প্রাক্তন রাষ্ট্রপতি এবং প্রাক্তন প্রধানমন্ত্রী স্যার অনিরুধ জুগনাউথ প্রয়াত হয়েছেন। তাঁর প্রয়াণে শ্রদ্ধা জানিয়ে কেন্দ্রীয় সরকার শনিবার দেশব্যাপী একদিনের রাষ্ট্রীয় শোক পালনের সিদ্ধান্ত নিয়েছে।
দেশের সমস্ত সরকারি কার্যালয়ে জাতীয় পতাকা একদিন অর্ধনমিত থাকবে এবং কোনোরকম সরকারি বিনোদনমূলক অনুষ্ঠান হবে না।
CG/SS/SKD
(Visitor Counter : 146
প্রধানমন্ত্রীরদপ্তর
প্রধানমন্ত্রী নরেন্দ্র মোদী ব্রিটেনের প্রধানমন্ত্রী ঋষি সুনক-এর সঙ্গে টেলিফোনে কথা বলেছেন
নয়াদিল্লি, ১৩ এপ্রিল, ২০২৩
প্রধানমন্ত্রী শ্রী নরেন্দ্র মোদী ব্রিটেনের প্রধানমন্ত্রী শ্রী ঋষি সুনক-এর সঙ্গে টেলিফোন কথা বলেছেন। উভয় নেতা ভারত-ব্রিটেন রোডম্যাপ, ২০৩০-এর একাধিক দ্বিপাক্ষিক বিষয়ের অগ্রগতি পর্যালোচনা করেন। বাণিজ্য ও অর্থনৈতিক ক্ষেত্রে বর্ধিত সহযোগিতা এবং সাম্প্রতিক উচ্চপর্যায়ের বিনিময় নিয়ে তাঁরা সন্তোষ প্রকাশ করেছেন। দু’দেশের মধ্যে পারস্পরিক সুবিধাগত মুক্ত বাণিজ্যের দ্রুত সমাপ্তির প্রয়োজনের বিষয়ে উভয়েই সহমত হয়েছেন।
ব্রিটেনে ভারতীয় কূটনীতিক দপ্তরের সুরক্ষার বিষয়টি প্রধানমন্ত্রী মোদী তুলে ধরেন এবং ভারত বিরোধী গোষ্ঠীগুলির বিরুদ্ধে ব্রিটিশ সরকারকে কঠোর অবস্থান নিতে বলেন। প্রধানমন্ত্রী শ্রী ঋষি সুনক জানান যে ভারতীয় দূতাবাসের ওপর আক্রমণ তাঁরা কোন অবস্থাতেই সমর্থন করেন না এবং ভারতীয় মিশন ও তার আধিকারিকদের নিরাপত্তার পূর্ণ নিশ্চয়তা দেন তিনি।
প্রধানমন্ত্রী মোদী আর্থিক অপরাধে জড়িতরা ব্রিটেনে আশ্রয় নেওয়ার বিষয়টি প্রধানমন্ত্রী তুলে ধরেন। এইসব পলাতক অপরাধীদের দেশে ফিরিয়ে দেওয়ার ক্ষেত্রে দ্রুত ব্যবস্থা নেওয়ার জন্য তিনি অনুরোধ করেন যাতে করে তারা ভারতীয় বিচার ব্যবস্থার মুখোমুখি হতে পারে।
শ্রী মোদী ব্রিটেনের প্রধানমন্ত্রী সুনককে আগামী সেপ্টেম্বর, ২০২৩-এ জি-২০ শিখর বৈঠকে অংশ নেওয়ার আমন্ত্রণ জানান। জি-২০-তে ভারতের সভাপতিত্ব অগ্রগতির প্রশংসা করেন প্রধানমন্ত্রী সৌনক এবং ভারতের উদ্যোগ ও সাফল্যের প্রতি ব্রিটেনের পূর্ণ সমর্থন রয়েছে বলে জানান।
শ্রী মোদী ব্রিটেনের প্রধানমন্ত্রী সুনক এবং ব্রিটেন বসবাসকারী ভারতীয় সম্প্রদায়কে বৈশাখীর প্রারম্ভে শুভেচ্ছা জানিয়েছন।
উভয় নেতা পারস্পরিক যোগাযোগ বজায় রাখতে সম্মত হয়েছেন।
PG/AB/DM/
(
কর্মী, জন-অভিযোগএবংপেনশনমন্ত্রক
কোভিড মহামারীর সময়ে যেসব সরকারি কর্মী অবসর নিয়েছেন তাঁদের নিয়মিত পেনশনের পেমেন্ট অর্ডার না হওয়া পর্যন্ত 'প্রভিশনাল' পেনশনের ব্যবস্থা করা হবে : ডঃ জিতেন্দ্র সিং
নয়াদিল্লি, ২৭ জুলাই, ২০২০
কোভিড-১৯ মহামারীর সময় যে সমস্ত সরকারি কর্মী অবসর নিচ্ছেন, তাঁদের নিয়মিত পেনশন পেমেন্ট অর্ডার  ইস্যু এবং দপ্তরের অন্যান্য নিয়মবিধি সম্পূর্ণ না হওয়া পর্যন্ত তাঁরা ‘প্রভিশনাল’ পেনশন পাবেন।
কেন্দ্রীয় কর্মী, জন-অভিযোগ ও পেনশন দপ্তরের প্রতিমন্ত্রী ডঃ জিতেন্দ্র সিং জানিয়েছেন, মোদী সরকার ক্ষমতায় আসার পর পেনশন দপ্তরের আধুনিকীকরণের কাজ করা হয়েছে। কর্মীরা যেন তাঁদের অবসর গ্রহণের পর কোন বিলম্ব ছাড়াই পেনশন পান, তা নিশ্চিত করতে পিপিও দেওয়ার জন্য প্রয়োজনীয় পরিকাঠামো তৈরি করা হয়েছে। প্রধানমন্ত্রী ডিজিটাইজেশনের ওপর গুরুত্ব দেওয়ায় পেনশন দপ্তর একটি পোর্টাল তৈরি করেছে। এর ফলে, যে সমস্ত সরকারি কর্মচারীদের অবসরের সময়সীমা এগিয়ে আসছে, তাঁরা তাঁদের পেনশনের কাগজের বিষয়ে যাবতীয় তথ্য এই পোর্টাল থেকে জানতে পারবেন।
তবে, কোভিড-১৯ মহামারীর ফলে লকডাউনের কারণে বিভিন্ন দপ্তরের কাজকর্ম ব্যাহত হওয়ার প্রেক্ষিতে ডঃ সিং জানিয়েছেন, এই সময়ে যে সমস্ত কর্মী অবসর নিয়েছেন, তাঁরা কেউ কেউ হয়তো পিপিও পাননি। সরকারের পেনশনভোগী ও প্রবীণ নাগরিকদের প্রতি দায়বদ্ধতার কারণে এ বিষয়ে একটি সিদ্ধান্ত নেওয়া হয়েছে। ১৯৭২ সালের সিসিএফ  অনুসারে নিয়মিত পেনশন দিতে দেরী হওয়ার সম্ভাবনা দেখা দেওয়ায় তাঁদের ‘প্রভিশনাল’ পেনশন এবং ‘প্রভিশনাল’ গ্র্যাচুইটির ব্যবস্থা করা হয়েছে।
পেনশন দপ্তরের সরকারি বিজ্ঞপ্তি অনুযায়ী, কর্মী, জন-অভিযোগ ও পেনশন মন্ত্রক কোন কর্মচারী অবসর গ্রহণের পর তাঁকে ছয় মাস এই ‘প্রভিশনাল’ পেনশন দেবে। ব্যতিক্রমী সময়সীমা এক বছর পর্যন্ত বাড়ানো হতে পারে। কোন কর্মচারী যদি স্বাভাবিক নিয়মে অবসর না নেন অর্থাৎ, তিনি যদি স্বেচ্ছাবসর অথবা এফআর ৫৬ ধারায় অবসর নেন, তাহলে তাঁর ক্ষেত্রেও এই নিয়ম প্রযোজ্য হবে।
ডঃ সিং আরও জানিয়েছেন, মহামারী এবং লকডাউনের কারণে সরকারি কর্মচারীরা সদর দপ্তরে তাঁদের পেনশনের ফর্ম জমা দেওয়ার ক্ষেত্রে সমস্যায় পড়ছেন। সার্ভিস বুক সহ ক্লেইম ফর্মের কাগজ সংশ্লিষ্ট পে অ্যান্ড অ্যাকাউন্টস দপ্তরে অনেক সময় জমা দিতে সমস্যা হচ্ছে - বিশেষ করে, দুটি দপ্তর যদি ভিন্ন শহরে হয় সেক্ষেত্রে সমস্যা আরও বেশি হচ্ছে। কেন্দ্রীয় সশস্ত্র পুলিশ বাহিনীতে যাঁরা কর্মরত, তাঁদের বিভিন্ন জায়গায় নিয়মিত বদলি হতে হয় এবং এঁদের ক্ষেত্রে সদর দপ্তর ও পে অ্যান্ড অ্যাকাউন্টস-এর দপ্তর আলাদা শহরে হয়ে থাকে।
দপ্তর আরেকটি নির্দেশিকায় জানিয়েছে, জেনারেল প্রভিডেন্ট ফান্ডের অ্যাকাউন্টের সমস্ত তথ্য সব দপ্তরকে যথাযথভাবে রক্ষণাবেক্ষণ করতে হবে। কর্মচারীদের প্রাপ্য সুদ যাতে তাঁদের তহবিলে জমা পড়ে তা নিশ্চিত করতে হবে। পুরো প্রক্রিয়াটি সংশ্লিষ্ট কর্মচারীর অবসর গ্রহণের দু’বছর আগে থেকে শুরু করতে হবে।
(CG/CB/DM
তথ্যওসম্প্রচারমন্ত্রক
প্রধানমন্ত্রী শ্রী নরেন্দ্র মোদীর ভাষণ ও বক্তব্যের দু’খণ্ডের একটি সঙ্কলন আজ প্রকাশিত হল
‘সবকা সাথ, সবকা বিকাশ, সবকা বিশ্বাস’ সঙ্কলন গ্রন্থটি প্রকাশ করেন কেন্দ্রীয় তথ্য ও সম্প্রচার মন্ত্রী শ্রী অনুরাগ ঠাকুর
নয়াদিল্লি, ২৬ আগস্ট, ২০২৩
বিভিন্ন সময়ে প্রদত্ত প্রধানমন্ত্রী শ্রী নরেন্দ্র মোদীর ভাষণ ও বক্তব্যের দু’খণ্ডের একটি সঙ্কলন গ্রন্থ ‘সবকা সাথ, সবকা বিকাশ, সবকা বিশ্বাস’ আজ প্রকাশ করেন কেন্দ্রীয় তথ্য ও সম্প্রচার তথা ক্রীড়া ও যুব বিষয়ক মন্ত্রী শ্রী অনুরাগ ঠাকুর এবং মধ্যপ্রদেশের মুখ্যমন্ত্রী শ্রী শিবরাজ সিং চৌহান। প্রধানমন্ত্রীর এই ভাষণগুলি ২০২০-র জুন থেকে ২০২১-এর মে এবং ২০২১-এর জুন থেকে ২০২২-এর মে মাস পর্যন্ত সময়কালের। ভোপালের কুশাভাই ঠাকরে আন্তর্জাতিক সম্মেলন কেন্দ্রে এই সঙ্কলন গ্রন্থটি প্রকাশিত হয়। ভাষণগুলি সঙ্কলনের দায়িত্ব পালন করেছে কেন্দ্রীয় তথ্য ও সম্প্রচার মন্ত্রকের প্রকাশনা বিভাগ ।
এই উপলক্ষে আয়োজিত এক অনুষ্ঠানে শ্রী অনুরাগ ঠাকুর বলেন যে প্রধানমন্ত্রীর এই ভাষণ ও বক্তব্যগুলি দেশবাসীর মনে অনুপ্রেরণা যুগিয়েছে কারণ, তাঁর প্রতিটি ভাষণেই রয়েছে এমন কিছু মূল্যবান বক্তব্য যা আমাদের শিক্ষার আলোকে আলোকিত করে। তাঁর সেই ভাষণ ও বক্তব্যগুলির মধ্য থেকে কতকগুলি বেছে নেওয়া ছিল নিঃসন্দেহে একটি চ্যালেঞ্জের কাজ।
শ্রী ঠাকুর বলেন, সঙ্কলন গ্রন্থটির প্রথম খণ্ডে প্রধানমন্ত্রীর ৮৬টি ভাষণ স্থান পেয়েছে। অন্যদিকে, অন্য খণ্ডটিতে রয়েছে তাঁর ৮০টির মতো ভাষণ। ‘স্টার্ট-আপ ইন্ডিয়া’, সুপ্রশাসন, নারী ক্ষমতায়ন, জাতির শক্তি, ‘আত্মনির্ভর ভারত’, ‘জয় বিজ্ঞান, জয় কিষাণ’ সহ বহু গুরুত্বপূর্ণ বিষয়ের ওপর আলোচ্য সময়কালে প্রধানমন্ত্রী তাঁর মূল্যবান বক্তব্যগুলি জাতির কাছে তুলে ধরেছিলেন।
দেশের শিক্ষার্থী, গবেষক তথা যুব সমাজকে এই সঙ্কলন গ্রন্থ পাঠের আর্জি জানান শ্রী অনুরাগ ঠাকুর। তিনি বলেন, প্রধানমন্ত্রীর সফল উদ্যোগে চন্দ্রপৃষ্ঠে বিক্রম ল্যান্ডার সাফল্যের সঙ্গেই বিজয়ের স্বাক্ষর রেখেছে।
তথ্যপ্রযুক্তি ক্ষেত্রে ভারতের সাফল্যের একটি সার্বিক চিত্র তুলে ধরে কেন্দ্রীয় মন্ত্রী বলেন, বিশ্বের মোট ডিজিটাল লেনদেনের ক্ষেত্রে ভারতের অবদান রয়েছে ৪৬ শতাংশের মতো। অতীতের তুলনায় নতুন ব্যাঙ্ক অ্যাকাউন্টের সংখ্যাও এখন ৪৫ কোটিরও বেশি। প্রধানমন্ত্রীর উদ্যোগে প্রত্যক্ষ সুফল হস্তান্তর  কর্মসূচি চালু করা হয়েছে। তার মাধ্যমে প্রকৃত সুফল গ্রহীতাদের কাছেই সরকারি আর্থিক সহায়তা পৌঁছে দেওয়া সম্ভব হচ্ছে।
দেশের উন্নয়ন ও অগ্রগতিতে যুব সমাজের গুরুত্বপূর্ণ ভূমিকার কথা উল্লেখ করে শ্রী ঠাকুর বলেন যে ভারতের তরুণ ও যুবকরা এখন আর কর্মপ্রত্যাশী নয়, বরং তাঁরা কর্মদাতার ভূমিকায় অবতীর্ণ। ভারতে এখন স্টার্ট-আপ-এর সংখ্যা ১ লক্ষ ছাপিয়ে গেছে।
প্রসঙ্গক্রমে, মধ্যপ্রদেশের অগ্রগতি ও সাফল্যের একটি চিত্রও এদিন তুলে ধরেন শ্রী অনুরাগ ঠাকুর। তিনি বলেন, এই রাজ্যটি এখন উন্নতির নিরিখে দেশের একটি অন্যতম উদ্যোগী রাজ্যে পরিণত হয়েছে। মাতৃভাষার মাধ্যমে শিক্ষাদান সহ আরও বিভিন্ন বিষয় তিনি স্পর্শ করে যান তাঁর এদিনের ভাষণে। অনুষ্ঠানে বক্তব্য রাখেন মধ্যপ্রদেশের মুখ্যমন্ত্রী শ্রী শিবরাজ সিং চৌহানও। তিনি বলেন, প্রধানমন্ত্রীর ‘মন কি বাত’ দেশের সাধারণ নাগরিকদের কন্ঠস্বরেরই প্রতিধ্বনি। নিঃসন্দেহে এটি একটি অভিনব উদ্যোগ যার মাধ্যমে দেশবাসীর মধ্যে সঞ্চারিত হচ্ছে প্রধানমন্ত্রীর উৎসাহ-উদ্দীপনার বাণী ও আদর্শ।
অনুষ্ঠানে স্বাগত ভাষণ দেন তথ্য ও সম্প্রচার মন্ত্রকের যুগ্ম সচিব শ্রী বিক্রম সহায়। প্রধানমন্ত্রীর এই সঙ্কলন গ্রন্থটির ওপর একটি স্বল্পদৈর্ঘ্যের চিত্রও প্রদর্শিত হয় এই অনুষ্ঠানে। এই উপলক্ষে ‘নতুন ভারত : সশক্ত ভারত’ নামে একটি বিশেষ প্রদর্শনীরও উদ্বোধন করেন শ্রী অনুরাগ ঠাকুর।
(AC/SKD/DM/
স্বাস্থ্যওপরিবারকল্যাণমন্ত্রক
রাজ্য/কেন্দ্রশাসিত অঞ্চলগুলির কাছে কোভিড-১৯ টিকার যোগান সম্পর্কিত সর্বশেষ তথ্য
রাজ্য/কেন্দ্রশাসিত অঞ্চলগুলিকে ৭৭ কোটি ৭৭ লক্ষেরও বেশি কোভিড টিকার ডোজ সরবরাহ
রাজ্য/কেন্দ্রশাসিত অঞ্চলগুলির কাছে ৬ কোটি ১৭ লক্ষেরও বেশি টিকার ডোজ রয়েছে
নয়াদিল্লি, ১৭ সেপ্টেম্বর, ২০২১
কেন্দ্রীয় সরকার সারা দেশে কোভিড-১৯ টিকাকরণের গতি ও পরিধি সম্প্রসারণে অঙ্গীকারবদ্ধ। সর্বজনীন কোভিড-১৯ টিকাকরণ কর্মসূচির নতুন পর্যায়ের সূচনা হয়েছে গত ২১ জুন। টিকা ডোজের যোগানের উপর ভিত্তি করে টিকাকরণ অভিযানের পরিধি বাড়ানো হচ্ছে। সেই সঙ্গে, আগাম টিকার ডোজ রাজ্য/কেন্দ্রশাসিত অঞ্চলগুলিতে সরবরাহ করা হচ্ছে, যাতে আগেভাগেই টিকাকরণের পরিকল্পনা করা যায়।
দেশব্যাপী টিকাকরণ অভিযানের অঙ্গ হিসাবে কেন্দ্রীয় সরকার রাজ্য/কেন্দ্রশাসিত অঞ্চলগুলিতে বিনামূল্যে কোভিড টিকা সরবরাহ করে আসছে। কেন্দ্রীয় সরকার টিকা উৎপাদক সংস্থাগুলির কাছ থেকে সংগৃহীত টিকার ৭৫ শতাংশই রাজ্য/কেন্দ্রশাসিত অঞ্চলগুলিতে সরবরাহ করছে।
পরিসংখ্যান অনুযায়ী, রাজ্য/কেন্দ্রশাসিত অঞ্চলগুলিকে এখনও পর্যন্ত ৭৭ কোটি ৭৭ লক্ষ ২৬ হাজার ৩৩৫টি টিকার ডোজ সরবরাহ করা হয়েছে।
এমনকি, রাজ্য/কেন্দ্রশাসিত অঞ্চলগুলির কাছে টিকাকরণের জন্য ৬ কোটি ১৭ লক্ষ ২২ হাজার ৩১৫টি ডোজ হাতে রয়েছে।
CG/BD/SB
(Visitor Counter : 100
প্রধানমন্ত্রীরদপ্তর
প্রধানমন্ত্রী ২৫ ফেব্রুয়ারি ‘বরিসু কন্নড় দিম দিমাভা’ সাংস্কৃতিক উৎসবের উদ্বোধন করবেন
নয়াদিল্লি, ২৩ ফেব্রুয়ারি, ২০২৩
প্রধানমন্ত্রী শ্রী নরেন্দ্র মোদী ২৫ ফেব্রুয়ারি, ২০২৩ বিকেল ৫টায় দিল্লির তালকাটোরা স্টেডিয়ামে ‘বরিসু কন্নড় দিম দিমাভা’ সাংস্কৃতিক উৎসবের উদ্বোধন করবেন। এই উপলক্ষে এক সমাবেশে ভাষণ দেবেন তিনি।
প্রধানমন্ত্রীর ‘এক ভারত শ্রেষ্ঠ ভারত’, চিন্তাভাবনার সঙ্গে সঙ্গতি রেখে ‘বরিসু কন্নড় দিম দিমাভা’ সাংস্কৃতিক উৎসবের আয়োজন করা হয়েছে। কর্ণাটকের সংস্কৃতি, ঐতিহ্য এবং ইতিহাস উদযাপন করা হবে এই উৎসবের মাধ্যমে। ‘আজাদি কা অমৃত মহোৎসব’-এর অঙ্গ হিসেবে এর আয়োজন করা হচ্ছে। নৃত্য, সঙ্গীত, কবিতা ও নাটকের মাধ্যমে কর্ণাটকের সাংস্কৃতিক ঐতিহ্যের নানান দিক তুলে ধরবেন শতাধিক শিল্পী।
PG/PM/DM/
(
নীতিআয়োগ
নীতি আয়োগ ‘ভারতে দক্ষভাবে নগর পরিকল্পনার সংস্কার’-এর উপর একটি প্রতিবেদন প্রকাশ করবে
নয়াদিল্লী, ১৫ সেপ্টেম্বর, ২০২১
নীতি আয়োগ আগামীকাল ১৬ সেপ্টেম্বর ‘ভারতে দক্ষভাবে নগর পরিকল্পনার সংস্কার’-এর উপর একটি প্রতিবেদন প্রকাশ করবে। নীতি আয়োগের মুখ্য কার্যনির্বাহী আধিকারিক শ্রী অমিতাভ কান্ত, বিশেষ সচিব ডাঃ কে রাজেশ্বর রাওয়ের উপস্থিতিতে নীতি আয়োগের ভাইস চেয়ারম্যান ডাঃ রাজীব কুমার এবং কেন্দ্রীয় শিক্ষামন্ত্রী শ্রী ধর্মেন্দ্র প্রধান প্রতিবেদনটি প্রকাশ করবেন।
নীতি আয়োগ ২০২০র অক্টোবরে ‘ভারতে দক্ষভাবে নগর পরিকল্পনার সংস্কার’-এর বিষয়ে একটি পরামর্শদাতা কমিটি গঠন করে। কমিটি এ বিষয়ে যে মতামত দিয়েছে সেটিই প্রতিবেদন আকারে তৈরি করা হয়েছে। এই প্রতিবেদনে শহরাঞ্চলের স্বাস্থ্যকর পরিবেশ সংক্রান্ত পরিকল্পনা, শহরের জমির সর্বোচ্চ ব্যবহার, মানব সম্পদের সর্বোচ্চ ব্যবহার, নগর প্রশাসন শক্তিশালী করা, স্থানীয় স্তরে নেতৃত্ব গড়ে তুলতে সাহায্য করা, বেসরকারী ক্ষেত্রকে কাজে লাগানো এবং নগর পরিকল্পনার শিক্ষা ব্যবস্থার মানোন্নয়নের মতো বিভিন্ন বিষয়ে সুপারিশ করা হয়েছে।
CG/CB /NS
(Visitor Counter : 153
কৃষিমন্ত্রক
১০ হাজার কৃষক উৎপাদক সংগঠন গঠন ও তার প্রসার কর্মসূচির আওতায় মধু উৎপাদক সংগঠন গড়ে তোলার সূচনা
নয়াদিল্লি, ২৬ নভেম্বর, ২০২০
জাতীয় কৃষি সমবায় বিপণন ফেডারেশন বা নাফেড – এর মধু উৎপাদক সংগঠন গড়ে তোলার কর্মসূচির আজ সূচনা করেছেন কেন্দ্রীয় কৃষি ও কৃষক কল্যাণ মন্ত্রী শ্রী নরেন্দ্র সিং তোমর। নবগঠিত মধু উৎপাদক সংগঠন, কৃষক এবং কৃষক উৎপাদক সংগঠনগুলির প্রতিনিধিদের উপস্থিতিতে অনলাইনে এই কর্মসূচির সূচনা হয়।
মধু উৎপাদক সংগঠন গঠন কর্মসূচির সূচনা করে শ্রী তোমর বলেন, গ্রামীণ ও আদিবাসী মানুষের মধ্যে অসংগঠিত ক্ষেত্রে মৌমাছি প্রতিপালন ও মধু উৎপাদনে দেশে ব্যাপক সম্ভবনা রয়েছে। বিপুল পরিমাণ মধু উৎপাদনের সম্ভাবনা ও সুযোগ সত্ত্বেও মৌ প্রতিপালন ক্ষেত্র এখনও অনুন্নত তালিকায় রয়ে গেছে। বিভিন্ন সমস্যা ও বাধা-বিপত্তির দরুণ মৌ প্রতিপালন ক্ষেত্রের গ্রহণযোগ্যতা ও স্বীকৃতি তুলনামূলক কম। মধ্যস্থতাকারীর ভূমিকা পালন করে নাফেড এই সমস্যাগুলি দূরীকরণে চেষ্টা করবে এবং মৌ প্রতিপালন ক্ষেত্রে সরবরাহ-শৃঙ্খলে যে ঘাটতি রয়েছে, তা মেটাবে। এর ফলে, মৌ প্রতিপালকরা আরও বেশি লাভবান হবেন। মধু উৎপাদক সংগঠনগুলির মাধ্যমে নাফেড কর্মহীন মহিলা ও আদিবাসী মানুষের পেশা হিসাবে মৌ প্রতিপালন ক্ষেত্রের প্রসারে সাহায্য করে তাঁদের জীবনযাপনের মানোন্নয়ন ঘটাবে। শ্রী তোমর আরও বলেন, মৌ প্রতিপালন ও মধু উৎপাদন ক্ষুদ্র ও প্রান্তিক কৃষকদের জীবনশৈলীতে পরিবার্তন আনবে। পক্ষান্তরে, তাঁদের আয় বাড়বে।
কেন্দ্রীয় সরকার দেশে কৃষি ক্ষেত্রে সংস্কারগুলি বাস্তবায়িত করতে কৃষক উৎপাদক সংগঠন গঠনে অগ্রাধিকার দিচ্ছে। এই সংগঠনগুলি কৃষি ক্ষেত্রের সংস্কারে গুরুত্বপূর্ণ ভূমিকা নিতে পারে। তাই, কৃষিকে আত্মনির্ভর কৃষিতে পরিণত করার লক্ষ্যে কৃষক উৎপাদক সংগঠন গঠন ও তার প্রসার প্রাথমিক পদক্ষেপ। এই লক্ষ্যেই সরকার ১০ হাজার কৃষক উৎপাদক সংগঠন ও তার প্রসারে কেন্দ্রীয় স্তরের কর্মসূচি গ্রহণ করেছে বলেও শ্রী তোমর জানান।
প্রধানমন্ত্রীরদপ্তর
ব্রহ্মপুত্র নদের নিচে এইচডিডি পদ্ধতিতে ২৪ ইঞ্চি ব্যাসের প্রাকৃতিক গ্যাস পাইপলাইন নির্মাণের পাশাপাশি উত্তর-পূর্ব ভারতে গ্যাস গ্রিড প্রকল্পে উল্লেখযোগ্য পদক্ষেপ গ্রহণ করায় প্রশংসা প্রধানমন্ত্রীর
নয়াদিল্লি, ২৬ এপ্রিল, ২০২৩
প্রধানমন্ত্রী শ্রী নরেন্দ্র মোদী ব্রহ্মপুত্র নদের নিচে এইচডিডি পদ্ধতিতে ২৪ ইঞ্চি ব্যাসের প্রাকৃতিক গ্যাস পাইপলাইন নির্মাণের পাশাপাশি উত্তর-পূর্ব ভারতে গ্যাস গ্রিড প্রকল্পে উল্লেখযোগ্য পদক্ষেপ গ্রহণ করায় প্রশংসা করেছেন।
এশিয়ার সবচেয়ে দীর্ঘ এবং বিশ্বের দ্বিতীয় দীর্ঘতম হাইড্রো-কার্বন পাইপলাইন নদী পারাপারের রেকর্ড তৈরি করেছে। এই প্রসঙ্গে প্রধানমন্ত্রী পেট্রোলিয়াম এবং প্রাকৃতিক গ্যাস মন্ত্রকের এক ট্যুইট শেয়ার করে তাঁর ট্যুইটে বলেন :
“দুর্দান্ত!”
PG/PM/DM/
(
প্রধানমন্ত্রীরদপ্তর
ভারত – নেদারল্যান্ডের ভার্চুয়াল শীর্ষ সম্মেলন
নতুন দিল্লি, ৯ই এপ্রিল, ২০২১
প্রধানমন্ত্রী শ্রী নরেন্দ্র মোদী , আজ নেদারল্যান্ডসের প্রধানমন্ত্রী ঢের মার্ক রুট্টের সঙ্গে ভার্চুয়াল শীর্ষ সম্মেলন করেছেন।প্রধানমন্ত্রী রুট্টের মার্চে সংসদীয় নির্বাচনে জয়লাভের পর এই শীর্ষ সম্মেলন অনুষ্ঠিত হল। পর পর চারবার প্রধানমন্ত্রী হওয়ায়, শ্রী মোদী ঢের রুট্টেকে অভিনন্দন জানান।
গণতন্ত্র, আইনের শাসন , মানবাধিকারকে সম্মান জানানো এবং ঐতিহাসিক বন্ধনের ওপর ভিত্তি করে ভারত ও নেদারল্যান্ডসের মধ্যে দৃঢ় সহযোগিতামূলক বন্ধুত্বপূর্ণ সম্পর্ক গড়ে উঠেছে।
সম্মেলনে উভয় নেতা দ্বিপাক্ষিক অংশীদারিত্ব নিয়ে পর্যালোচনা করেছেন এবং ব্যবসা – বাণিজ্য ও অর্থনীতি, জল ব্যবস্থাপনা, কৃষি, স্মার্ট সিটি, বিজ্ঞান ও প্রযুক্তি, স্বাস্থ্য পরিষেবা এবং মহাকাশের মতো ক্ষেত্রে কিভাবে পারস্পরিক সহযোগিতা বৃদ্ধি করা যায়, তা নিয়ে বৈঠকে আলোচনা হয়েছে।
জল সংক্রান্ত বিষয়ে ভারত – ডাচ সহযোগিতা আরো নিবিড় করার জন্য জলের উপর কৌশলগত অংশীদারিত্ব গড়ে তুলতে দুই প্রধানমন্ত্রী একমত হয়েছেন। এর জন্য যৌথ কর্মীগোষ্ঠীকে মন্ত্রী পর্যায়ে উন্নীত করা হবে।
উভয় নেতা জলবায়ু পরিবর্তন, সন্ত্রাসবাদ মোকাবিলা এবং কোভিড – ১৯ মহামারির মতো আন্তর্জাতিক সমস্যা ও আঞ্চলিক বিভিন্ন বিষয় নিয়ে মত বিনিময় করেছেন। ভারত – প্রশান্ত মহাসাগরীয় অঞ্চলে সহযোগিতা, স্থিতিশীল সরবরাহ শৃঙ্খল এবং আন্তর্জাতিক ডিজিটাল প্রশাসনের মতো বিষয়ে দুই পক্ষ একযোগে কাজ করার সিদ্ধান্ত নিয়েছে। প্রধানমন্ত্রী, আন্তর্জাতিক সৌরজোট এবং কোয়ালিশন ফর ডিজাস্টার রেজিলিয়েন্ট ইনফ্রাস্ট্রাকচারে নেদারল্যান্ডসের সমর্থনের জন্য ধন্যবাদ জানিয়েছেন। নেদারল্যান্ডসের ভারত – প্রশান্ত মহাসাগরীয় অঞ্চল নীতিকে তিনি স্বাগত জানান। ২০২৩ সালে জি-২০ গোষ্ঠীর সভাপতি হিসেবে ভারত, দায়িত্ব গ্রহণ করার পর নেদারল্যান্স সব ধরণের সহযোগিতার আশ্বাস দিয়েছে।
উভয় নেতা আন্তর্জাতিক শান্তি, স্থিতাবস্থা এবং সমৃদ্ধির জন্য নিয়মভিত্তিক বহুপাক্ষিক নীতি মেনে চলার ক্ষেত্রে তাদের অঙ্গীকার জানিয়েছে। মে মাসে পর্তুগালের পোর্তোতে ভারত – ইউরোপীয় ইউনিয়ন নেতৃবৃন্দের বৈঠক যাতে সফল হয়, দুই দেশই সেই বিষয়ে একযোগে কাজ করবে।
CG/CB/SFS
(Visitor Counter : 158
খনিমন্ত্রক
৩০ টি গুরুত্বপূর্ণ খনিজের তালিকা প্রকাশ করা হয়েছে
গুরুত্বপূর্ণ খনিজের অনুসন্ধান চালিয়ে যাওয়ার ওপর জোর দেওয়া হয়েছে
নতুনদিল্লি ২৪ জুলাই,২০২৩
কেন্দ্রীয় সরকার ভারতে ৩০ টি গুরুত্বপূর্ণ খনিজের তালিকা প্রকাশ করেছে । এই খনিজগুলি হলো অ্যান্টিমনি, বেরিলিয়াম, বিসমাথ, কোবল্ট, তামা, গ্যালিয়াম, জার্মেনিয়াম, গ্রাফাইট, হাফনিয়াম, ইন্ডিয়াম, লিথিয়াম, মলিবডেনাম, নায়োবিয়াম, নিকেল, পিজিই, ফসফরাস, পটাস, আরইই, রেনিয়াম, সিলিকন, স্ট্রন্টিয়াম, ট্যানটালাম, টেলুরিয়াম, টিন, টাইটেনিয়াম, টাংস্টেন, ভ্যানাডিয়াম, জিরকোনিয়াম, সেলেনিয়াম এবং ক্যাডমিয়াম ।
ভারতীয় ভূ-তাত্বি েক সর্বেক্ষণ  এবং অন্যান্য সংস্থার মাধ্যমে এই সমস্ত খনিজের অনুসন্ধানের ওপর জোর দিয়েছে খনি মন্র্যণালয় । জিএসআই গত তিন বছরে ভারতে গুরুত্বপূর্ণ খনিজের যেসব অনুসন্ধান প্রকল্প হাতে নিয়েছে, তার বিস্তারিত তথ্য নিম্নরূপ-
ক্ষেত্র মরশুম ২০২০ ২০২১ ২০২২ ২০২৩
-২১ -২২ -২৩ -২৪
গুরুত্বপূর্ণ
খনিজ সংক্রান্ত
মোট প্রকল্প ৫৯ ১১৮ ১২৩ ১২২
তিনটি রাষ্রারায়ত্ব সংস্থা যথাক্রমে ন্যাশনাল অ্যালুমিনিয়াম কোম্পানি লিমিটেড, হিন্দুস্থান কপার লিমিটেড এবং মিনারেল এক্সপ্লোরেশন কোম্পানি লিমিটেড থেকে ইক্যুইটির ভিত্তিতে গঠিত খনিজ বিদেশ ইন্ডিয়া লিমিটেড  নামের একটি যৌথ উদ্যোগ কোম্পানিকে অন্তর্ভুক্ত করা হয়েছে গুরুত্বপূর্ণ এবং কৌশলগত প্রকৃতির বৈদেশিক খনিজ সম্পদ চিহ্নিত ও অর্জন করার লক্য্পকে সামনে রেখে । গুরুত্বপূর্ণ খনিজ যেমন লিথিয়াম, কোবল্ট প্রভৃতির সরবরাহ ক্ষেত্রের নিশ্চয়তা সুনিশ্চিত করতেই এই উদ্যোগ । আর্জেন্টিনা, অস্রেজেলিয়ার মতো দেশগুলি থেকে গুরুত্বপূর্ণ এবং কৌশলগত খনিজ সম্পজ আহরণে কাবিল এই দেশগুলির সঙ্গে চুক্তি করেছে ।
(কেন্রীই্য় কয়লা, খনি এবং সংসদ বিষয়ক মন্রী ি শ্রী প্রহ্লাদ যোশী রাজ্যসভায় আজ লিখিত উত্তরে এই তথ্য জানিয়েছেন ।
CG/AB/CS……24-07-2023.. WORD
প্রতিরক্ষামন্ত্রক
সেন্টার ফর ল্যান্ড ওয়্যারফেয়ার স্টাডিজে আয়োজিত জাতীয় স্তরের প্রবন্ধ প্রতিযোগিতায় বিজয়ীদের প্রশংসা করলেন সেনাপ্রধান জেনারেল বিপিন রাওয়াত
নয়াদিল্লি, ৩০ এপ্রিল, ২০১৯
যুবদের মধ্যে কৌশলগত সংস্কৃতির বৃদ্ধি এবং জাতীয় নিরাপত্তা সংক্রান্ত বিষয়ে আগ্রহ বাড়ানোর লক্ষ্যে ভারতীয় সেনা বাহিনীর থিঙ্ক ট্যাঙ্ক দিল্লীর সেন্টার ফর ল্যান্ড ওয়্যারফেয়ার স্টাডিজে জাতীয় স্তরের এক প্রবন্ধ প্রতিযোগিতার আয়োজন করে।
সেনাপ্রধান এই প্রতিযোগিতায় অংশগ্রহণকারীদের প্রশংসা করে বলেন, এ ধরণের উদ্যোগ আগামীদিনে দেশের সাধারণ মানুষ এবং বিশেষ করে যুবসমাজের মধ্যে জাতীয় নিরাপত্তা বিষয়ে সচেতনতা বৃদ্ধিতে সাহায্য করবে।
CG/SS/NS
(Visitor Counter : 67
আয়ুষ
গুজৰাটৰ গান্ধীধামত আয়ুষ বনৰ শুভ উদ্বোধন কৰে কেন্দ্ৰীয় মন্ত্ৰী সৰ্বানন্দ সোণোৱালে
কেন্দ্ৰীয় আয়ুষ তথা কেন্দ্ৰীয় বন্দৰ, জাহাজ পৰিবহণ আৰু জলপথ মন্ত্ৰী সৰ্বানন্দ সোণোৱালে আজি গুজৰাটৰ গান্ধীধামত ৰ’টাৰী ক্লাবৰ দ্বাৰা আয়োজিত এক অনুষ্ঠানত আয়ুষ বনৰ শুভ উদ্বোধন কৰে ৷ দীনদয়াল বন্দৰ ন্যাসিৰ দ্বাৰা আৱণ্টিত ৩০ একৰ ভূমিত আয়ুৰ্বেদিক উদ্ভিদ ৰোপণৰ বাবে এই আয়ুষ বনৰ গঢ় দিয়া হৈছে ৷ এই উপলক্ষে আয়োজিত অনুষ্ঠানটিত কেন্দ্ৰীয় মন্ত্ৰীগৰাকীক সংগ দিয়ে স্থানীয় সাংসদ বিনোদ চাৱড়া, বিধায়িকা মালতী মহেশ্বৰী, দীনদয়াল বন্দৰ ন্যাসৰ অধ্যক্ষ সঞ্জয় মেহতা প্ৰমুখ্যে ৰ’টাৰী ক্লাবৰ পদাধিকাৰীগণ আৰু অন্যান্য গণ্য-মান্য ব্যক্তিসকলে ৷ অনুষ্ঠানৰ সৈতে সংগতি ৰাখি কেন্দ্ৰীয় মন্ত্ৰীগৰাকীয়ে আয়ুষ বনত ঔষধি গছপুলিও ৰোপণ কৰে ৷
আয়ুষ বন গঢ় দিয়াৰ ক্ষেত্ৰত দীনদয়াল বন্দৰ ন্যাস আৰু ৰ’টাৰী ক্লাবৰ গুৰুত্বপূৰ্ণ ভূমিকাৰ শলাগ লৈ সৰ্বানন্দ সোণোৱালে ভাষণ প্ৰসংগত কয় যে- প্ৰকৃতিৰ মাজত অলেখ সুযোগ-সম্ভাৱনা নিহিত হৈ আছে ৷ এই প্ৰকৃতিৰ পৰাই মানৱ সমাজে সকলো প্ৰয়োজনীয় সম্পদ আহৰণ কৰিছে ৷ সেয়েহে প্ৰকৃতি আইৰ প্ৰতি চিৰকৃতজ্ঞ হৈ প্ৰকৃতিক সুৰক্ষিত কৰাটো প্ৰতিগৰাকী নাগৰিকৰে এক গুৰু দায়িত্ব ৷
দেশৰ পৰম্পৰাগত চিকিৎসা পদ্ধতিৰ প্ৰসাৰৰ ক্ষেত্ৰত আয়ুষ মন্ত্ৰালয়ৰ গুৰুত্বপূৰ্ণ পদক্ষেপসমূহৰ ওপৰত আলোকপাত কৰি সোণোৱালে লগতে কয় যে- প্ৰধানমন্ত্ৰী নৰেন্দ্ৰ মোদী ডাঙৰীয়াই শাসনভাৰ গ্ৰহণ কৰাৰে পৰা ভাৰতৰ চহতী পৰম্পৰাৰ চানেকি আয়ুষ ব্যৱস্থাৰ সংৰক্ষণ আৰু প্ৰসাৰৰ দিশত যথেষ্ট গুৰুত্ব আৰোপ কৰিছে ৷ মোদীজীৰ ভিজনক সৰোগত কৰি আয়ুষ মন্ত্ৰালয়ে ইতিমধ্যে যাৱতীয় বিভিন্ন পদক্ষেপ গ্ৰহণ কৰিছে, যাৰ জৰিয়তে কেৱল ভাৰতৰ জনগণ নহয়, সমগ্ৰ বিশ্ববাসীয়ে এই সমৃদ্ধিশালী আয়ুষ পদ্ধতিৰ প্ৰতি আকৰ্ষিত হ’বলৈ ধৰিছে ৷ কিন্তু এইক্ষেত্ৰত পূৰ্বৰ চৰকাৰে কোনোধৰণৰ গুৰুত্বই প্ৰদান নকৰিলে যাৰ ফলত দেশৰ ঐতিহ্য, পৰম্পৰাৰ চানেকি আয়ুষ ব্যৱস্থা অতবছৰে অৱহেলিত হৈ থাকিবলগীয়া হৈছিল ৷ মোদীজীৰ দৃঢ় পদক্ষেপৰ বাবেহে এতিয়া আয়ুষ ব্যৱস্থাই বিশ্বমুখী হোৱাৰ লগতে যথেষ্ট গতিশীলতা লাভ কৰিবলৈ সক্ষম হৈছে ৷
তদুপৰি ভাষণ প্ৰসংগত কেন্দ্ৰীয় মন্ত্ৰীগৰাকীয়ে উল্লেখ কৰে যে- প্ৰকৃতিৰ মাজত থকা আয়ুষৰ সুযোগ-সম্ভাৱনাবোৰক মানৱ সমাজৰ হিতৰ বাবে অন্বেষণ কৰি সুপ্ৰয়োগ কৰিব লাগিব, তেহে দেশৰ পৰম্পৰাগত চিকিৎসা পদ্ধতিৰ অধিক সম্প্ৰসাৰণ হোৱাৰ উপৰিও চিকিৎসা ক্ষেত্ৰত এক শক্তিশালী বিকল্প মাধ্যম হিচাপে আয়ুষ পদ্ধতি ব্যৱহৃত হোৱাৰ অৱকাশ আছে ৷
বিজ্ঞানওপ্রযুক্তিমন্ত্রক
ব্যাঙ্গালোরের স্বর্ণজয়ন্তী ফেলোশিপ উচ্চ তাপমাত্রায় সুপার কন্ডাক্টর সম্পর্কিত ধাতব পদার্থের তত্ত্বগত বিষয়ের উপর কাজ করেছেন
নয়াদিল্লি, ১১ জানুয়ারি, ২০২২
কোয়ান্টাম পদার্থবিদদের মত অনুসারে ধাতব পদার্থের মাধ্যে অদ্ভূত ধরনের চরিত্র বিরাজমান। এই পদার্থগুলি উচ্চ তাপমাত্রার সুপার কন্ডাক্টারের সঙ্গে সম্পর্কিত এবং ব্ল্যাক হোলের বৈশিষ্ট্যগুলির সঙ্গে এর আশ্চর্যজনক যোগ রয়েছে। ব্যাঙ্গালুরুর ইন্টারন্যাশনাল সেন্টার ফর থিওরিটিকাল সায়েন্সের সহযোগী অধ্যাপক তথা ২০২০-২১ এ স্বর্ণজয়ন্তী ফেলোশিপ শুভ্র ভট্টাচার্য কোয়ান্টাম উপাদানের এই নতুন ও অনাবিস্কৃত বিষয় অন্বেষণে কাজ করছেন। তিনি পদার্থের মধ্যে ইলেক্ট্রনিক পর্যায়ে উপাদানগুলির ভিতরে বিক্রিয়াকারী ইলেক্ট্রনে সম্মিলিত আচরণগত বৈশিষ্ট্যগুলির আধিক্য বোঝার জন্য গবেষণার কাজ করেছেন। কোয়ান্টাম মেকানিকস্-এর সূক্ষ্ম ইন্টারপ্লে এবং এই উপাদানের অভ্যন্তরে ইলেক্ট্রনগুলির মধ্যে বিক্রিয়ার কারণে চুম্বক, সেমি কন্ডাক্টর এবং সুপার কন্ডাক্টরের জন্ম নেয়। এই পর্যায়গুলি সম্পর্কে খুব কম জানা যায়। অধ্যাপক ভট্টাচার্যের গবেষণা কোয়ান্টাম ব্যবস্থাপনায় অভিনব বৈদ্যুতিন বৈশিষ্ট্যের আধিক্য বোঝার জন্য এক দৃষ্টান্ত প্রতিষ্ঠা করতে সাহায্য করেছে। ফিজিকাল রিভিউ-তে প্রকাশিত তাঁর গবেষণায় কোয়ান্টাম পদার্থের বিভিন্ন দিক তুলে ধরা হয়েছে। কেন্দ্রীয় সরকারের বিজ্ঞান ও প্রযুক্তি বিভাগ প্রতিষ্ঠিত এই প্রতিষ্ঠানের স্বর্ণজয়ন্তী ফেলোশিপের সহায়তায় তিনি এই গবেষণার কাজ চালিয়েছেন। অধ্যাপক ভট্টাচার্যের মতে, এই গবেষণা কোয়ান্টাম মেকানিকস্ – এর ক্ষেত্রে এক নতুন দিগন্তের সূচনা করবে।
CG/SS/SB
(Visitor Counter : 94